text: 
   -  Apropos kollektiv, Regitze  -  Loa smiler til mig  -  så kender 
  jeg et her i byen, hvor der bor en pige, der også har sådan et 
  weekendkæreste-forhold ! De mangler faktisk en til at flytte ind lige 
  nu, så dér kan du jo prøve ! Hende, jeg kender, hedder Anne og har
   en fyr i København. Så bor der en skør teatermaler og tre musikere
  , så det er i hvert fald kreativt. Og du og Anne må jo have noget 
  at snakke om !
  
  
   -  Meget morsomt. Men  -  ja, hvorfor ikke?
  
  
  Vender og drejer. Lirker rundt om og ind imellem med en så utrolig 
  stædighed og intensitet. For selv om det er mit problem, og Bentes er
   en anden variant, og Ingers en tredje, er det som om der må være 
  en fællesnævner et sted. Alle de mønstre i os, der er så ens, 
  alligevel  -  på trods af alt det forskellige, vores hoveder kan mene
  . Alt det, vi kan sammenstykke stumperne af.
  
  
  
  